15.06.2021

**Владимир Уйба аттьӧаліс Петр Великӧй нима Санкт-Петербургса политехническӧй университетӧн веськӧдлысьясӧс COVІD-19 инфекциякӧд тышын отсӧгысь**

Санкт-Петербургӧ удж серти волігӧн да Коми Республикаса делегациялӧн Петербургса войтыркостса экономика форумын участвуйтігӧн Коми Республикаса Юралысь Владимир Уйба ветліс странаса медся важ инженернӧй научно-исследовательскӧй шӧринӧ – Петр Великӧй нима Санкт-Петербургса политехническӧй университетӧ (СПбПУ).

Владимир Уйба аддзысьліс СПбПУ-са ректоркӧд – Россияса наукаяс академияысь академик Андрей Рудскийкӧд, цифрӧвӧй трансформация серти СПбПУ-са проректор, «Медвыль цифрӧвӧй технологияяс» мирса тшупӧда наука шӧринӧн, «Выль производственнӧй технологияяс» СПбПУ-ын Национальнӧй технологическӧй водзмӧстчӧмлӧн (НТВ) компетенцияяс серти шӧринӧн да СПбПУ-са Инжинирингӧвӧй шӧринӧн (CompMechLab®) юрнуӧдысь Алексей Боровковкӧд, Санкт-Петербургса вице-губернатор Владимир Княгинкӧд, коді кывкутӧ наука, уджӧн могмӧдан да Арктика сӧвмӧдан нырвизь вӧсна, а сідзжӧ СПбПУ-са ректорлӧн административнӧй аппаратӧн юрнуӧдысь Владимир Глуховкӧд да СПбПУ-ын наука удж серти проректор Виталий Сергеевкӧд.

Аддзысьлӧм дырйи сёрнитчисны СПбПУ-ын Медвыль производственнӧй технологияяс институтса специалистъясӧн «Выль производственнӧй технологияяс» нырвизь серти тӧдӧмлунъяс кыпӧдан комплекснӧй уджтас дасьтӧм йылысь. Уджтасыс кутас кутны тӧд вылын Коми Республикалысь экономика диверсифицируйтан стратегическӧй могъяс, тшӧтш и вылыс технологияа производствояс сӧвмӧдан юкӧнын. Коми Республикаса организацияясын уджалысьяс вермасны кыпӧдны тӧдӧмлунъяснысӧ мынтысьтӧг.

СПбПУ-са НТВ шӧрин лоӧ Россияын компетенцияяс серти медтӧдчана шӧринӧн, коді уджалӧ «Выль производственнӧй технологияяс» (цифрӧвӧй проектируйтӧм да моделируйтӧм, цифрӧвӧй двӧйникъяс, выль материалъяс, аддитивнӧй технологияяс) нырвизь серти гырысь проектнӧй консорциумын. Шӧрин лоӧ наука, велӧдан да промышленнӧй организацияяс костын топыд йитӧдъяс кутан инфраструктура подулӧн НТВ рынок вылын да промышленносьтлӧн вылыс технологияа юкӧнъясын аймуса компания-лидеръяслысь вермасьны верманлунсӧ могмӧдӧм могысь.

Казьтыштам, мый Петербургса Политех ошкис «Войвылын олысьяслысь дзоньвидзалун видзан технологияяс» наука да велӧдан шӧрин («ЭКОТЕХ» НВШ) лӧсьӧдӧмсӧ. Университетӧс петкӧдлысьяс пырисны НВШ-лӧн Видзӧдысь сӧветӧ.

Коми Республикаса Юралысь аттьӧаліс СПбПУ веськӧдлысьясӧс да Алексей Боровковӧс Коми Республикаын COVІD-19 паськалӧмлысь математическӧй прогнознӧй модель лӧсьӧдӧмысь да 2020 вося косму тӧлыссянь ӧнія кадӧдз сійӧс пыр выльмӧдӧмысь.

«Ме шыӧдчи отсӧгла Алексей Иванович дорӧ, кор Коми Республика вӧлі Россия Федерацияса субъектъяс пиын COVІD-19 паськалӧм серти нёльӧдӧн, Москвакӧд пӧшти ӧтвесьтын. Ме гӧгӧрвои, мый моделируйттӧг, прогнозтӧг ми тайӧс висьӧмсӧ венны огӧ вермӧй. Алексей Иванович сӧгласитчис. Став сьӧлӧмсянь аттьӧала Тіянӧс, Алексей Иванович, да Петр Великӧй нима Санкт-Петербургса политехническӧй университетын уджалысьясӧс татшӧм сьӧкыд кадӧ Коми Республикалы ыджыд отсӧгысь», - шуис Владимир Уйба.

Владимир Уйба сетіс Алексей Боровковлы Коми Республикаса Юралысьлысь Аттьӧалӧм регионын коронавирус инфекцияысь ӧлӧдӧм да сыкӧд вермасьӧм серти мероприятиеяс нуӧдӧмын котыртӧм да методика боксянь, наука боксянь отсалӧмысь.

Коми Республикаса Веськӧдлан котыр да СПбПУ сёрнитчисны нуӧдны паськӧдӧм сӧвещание, медым лӧсьӧдны ӧтувъя мероприятиеяслысь туй карта да таво нин пӧртны найӧс олӧмӧ Россияын наука да технология во нуӧдӧмкӧд йитчӧм могъяс серти.

15.06.2021

Владимир Уйба поблагодарил руководство Санкт-Петербургского политехнического университета Петра Великого за помощь в борьбе с COVІD-19

Глава Республики Коми Владимир Уйба посетил старейший инженерный научно-исследовательский центр страны – Санкт-Петербургский политехнический университет Петра Великого (СПбПУ) в ходе рабочей поездки в г. Санкт-Петербург и участия делегации Республики Коми в Петербургском международном экономическом форуме.

Владимир Уйба встретился с ректором СПбПУ – академиком РАН Андреем Рудским, проректором по цифровой трансформации СПбПУ, руководителем Научного центра мирового уровня «Передовые цифровые технологии», Центра компетенций Национальной технологической инициативы (НТИ) СПбПУ «Новые производственные технологии» и Инжинирингового центра (CompMechLab®) СПбПУ Алексеем Боровковым, вице-губернатором Санкт-Петербурга Владимиром Княгининым, отвечающим за координацию науки, занятости и направление развития Арктики, а также руководителем административного аппарата ректора СПбПУ Владимиром Глуховым и проректором по научной работе СПбПУ Виталием Сергеевым.

Участники встречи договорились о подготовке специалистами Института передовых производственных технологий СПбПУ комплексной программы повышения квалификации по направлению «Новые производственные технологии». Программа будет учитывать стратегические задачи диверсификации экономики Республики Коми, в частности – в области развития высокотехнологичных производств. Такое повышение квалификации для специалистов организаций, действующих на территории Республики Коми, будет бесплатным.

Центр НТИ СПбПУ является ведущим российским центром компетенций с крупнейшим проектным консорциумом по направлению «Новые производственные технологии» (цифровое проектирование и моделирование, цифровые двойники, новые материалы, аддитивные технологии). Центр является инфраструктурной основой взаимодействия научных, образовательных и промышленных организаций в целях обеспечения глобальной конкурентоспособности отечественных компаний-лидеров на рынках НТИ и в высокотехнологичных отраслях промышленности.

Напомним также, что Петербургский Политех поддержал создание Научно-образовательного центра (НОЦ) «ЭКОТЕХ» – «Технологии здоровьесбережения населения Севера». Представители университета вошли в состав Наблюдательного совета НОЦ.

В рамках визита Глава Республики Коми поблагодарил руководство СПбПУ и лично Алексея Боровкова за разработку математической прогнозной модели распространения COVІD-19 на территории Республики Коми и регулярное её обновление, начиная с апреля 2020 года по настоящее время.

«Я обратился за помощью к Алексею Ивановичу, когда Республика Коми занимала четвёртое место среди субъектов Российской Федерации по росту заболеваемости COVІD-19, почти наравне с Москвой. Я понимал, что без моделирования, без прогноза мы эту проблему не победим. Алексей Иванович согласился. Я от всей души благодарю Вас, Алексей Иванович, и всех сотрудников Санкт-Петербургского политехнического университета Петра Великого за неоценимую помощь, оказанную Республике Коми в такое непростое время», – сказал Владимир Уйба.

Владимир Уйба вручил Алексею Боровкову Благодарность Главы Республики Коми за оказание организационно-методического и научного сопровождения мероприятий в регионе по профилактике и борьбе с коронавирусной инфекцией.

Правительство Республики Коми и СПбПУ договорились провести расширенное совещание, чтобы составить дорожную карту совместных мероприятий с их последующей реализацией уже в этом году в рамках задач, связанных с проведением Года науки и технологий в России.

3166